- Hindi News
- National
- शौचालय निर्माण में गड़बड़ियों की जांच के लिए ब्लॉक स्तर पर निगरानी समिति बनेगी
शौचालय निर्माण में गड़बड़ियों की जांच के लिए ब्लॉक स्तर पर निगरानी समिति बनेगी
जलसंकट के समाधान के लिए अलग से बैठक बुलाने पर भी सहमति
नगर विकास संबंधी कार्यों को पूरा कराने समयसीमा तय
भास्कर संवाददाता | सागर
जिले में शौचालय निर्माण कार्यों में गड़बड़ियों की जांच के लिए ब्लॉक स्तर पर निगरानी समिति बनाई जाएगी। यह समिति शौचालय निर्माण कार्यों का फिजिकल वेरीफिकेशन करेगी। जिले में स्वीकृत विकास व निर्माण शुरू करने से पहले प्रदर्शन बोर्ड लगाया जाएगा। इसमें काम की लागत, निर्माण एजेंसी, योजना, ठेकेदार और इंजीनियर का नाम व मोबाइल नंबर प्रदर्शित रहेगा। यह बोर्ड लगाने के बाद ही काम शुरू किया जाएगा। यह निर्णय शनिवार को कलेक्टोरेट सभाकक्ष में हुई सतर्कता एवं मूल्यांकन समिति की बैठक में लिए गए। बैठक में ग्रामीण क्षेत्रों में आगामी गर्मी के मौसम में पेयजल समस्या के समाधान के लिए अलग से बैठक बुलाने का निर्णय लिया गया। सदस्यों की मांग पर कलेक्टर ने सभी सदस्यों को बैठक के दिन एजेंडा की प्रति और पूर्व बैठक का पालन प्रतिवेदन उपलब्ध कराने के निर्देश दिए। बैठक में समिति सदस्यों ने सड़क निर्माण में गुणवत्ता का ध्यान रखे जाने की बात कही। साथ ही काम शुरू होने के साथ ही सतत निरीक्षण करने के सुझाव दिए। बैठक में ग्रामीण यांत्रिकी सेवा विभाग के कार्यपालन यंत्री को जल सरंक्षण के संबंध में विस्तृत कार्ययोजना बनाकर देने के निर्देश दिए गए। यह कार्य योजना केन्द्रीय मंत्री जल संसाधन को भेजकर स्वीकृति प्राप्त की जाएगी। सदस्यों ने सेमरा मेड़ा में रिपटा निर्माण, मसुरयाई से रोड़ा मार्ग की गुणवत्ता में सुधार लाने, किल्लाई एवं बिलहरा और ग्राम बदौना में पेयजल आपूर्ति व्यवस्था उपलब्ध कराने, ग्राम नयापुरा में स्टापडेम बनाने की जरूरत बताई। बैठक में नगर में अधोसंरचना विकास कार्यों की समीक्षा के दौरान शेष कामों को पूरा कराने कार्य दिवस निर्धारित किए गए। बैठक में सांसद लक्ष्मीनारायण यादव, विधायक शैलेंद्र जैन, पारूल साहू, हर्ष यादव, जिला पंचायत अध्यक्ष दिव्या सिंह, उपाध्यक्ष तृप्ती सिंह, कलेक्टर एके सिंह सहित अन्य विभागों के अधिकारी मौजूद थे।
सागर . बैठक में चर्चा करते समिति के सदस्य।
अस्पताल गेट से तिली तिराहे तक सीसी रोड में पेवर ब्लाॅक लगाने का काम 30 दिन में पूरा होगा।
बकोली तिराहे से अस्पताल गेट तक सड़क फुटपाथ का काम 31 जनवरी तक, राधा तिराहा से डिंपल पेट्रोल पंप तक सड़क का नाली निर्माण कार्य 31 जनवरी तक
जीरो माइलेज से डिग्री काॅलेज तक सड़क का कार्य 31 जनवरी तक पूरा होगा। अन्यथा ठेकेदार पर कार्यवाही होगी।
छोटा करीला में शेष रह गया नाली निर्माण कार्य 15 दिन में पूरा होगा।
तीन मढ़िया से मोतीनगर का डामरीकरण कार्य भी 15 दिन में पूरा करना होगा।
बैठक में जिले की अन्य नगरीय निकायों के अधिकारियों के अनुपस्थित रहने के कारण संबंधित विभागों की समीक्षा अगली बैठक में होगी।
अस्पताल गेट से तिली तिराहे तक सीसी रोड में पेवर ब्लाॅक लगाने का काम 30 दिन में पूरा होगा।
बकोली तिराहे से अस्पताल गेट तक सड़क फुटपाथ का काम 31 जनवरी तक, राधा तिराहा से डिंपल पेट्रोल पंप तक सड़क का नाली निर्माण कार्य 31 जनवरी तक
जीरो माइलेज से डिग्री काॅलेज तक सड़क का कार्य 31 जनवरी तक पूरा होगा। अन्यथा ठेकेदार पर कार्यवाही होगी।
छोटा करीला में शेष रह गया नाली निर्माण कार्य 15 दिन में पूरा होगा।
तीन मढ़िया से मोतीनगर का डामरीकरण कार्य भी 15 दिन में पूरा करना होगा।
बैठक में जिले की अन्य नगरीय निकायों के अधिकारियों के अनुपस्थित रहने के कारण संबंधित विभागों की समीक्षा अगली बैठक में होगी।
इन कामों के लिए समय सीमा तय
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva